इन 5 राज्यों में कोरोना वायरस के 60 फीसदी सक्रिय मामले, 52 फीसदी नए मामले
देश में बीते 24 घंटे में 94,612 लोग कोरोना वायरस के संक्रमण से ठीक हुए हैं। संक्रमण से उबरने वाले मरीजों की संख्या 43,03,043 हो गई है और ठीक होने की दर 79.68 फीसदी पहुंच गई है।
नयी दिल्ली: देश में बीते 24 घंटे में 94,612 लोग कोरोना वायरस के संक्रमण से ठीक हुए हैं। संक्रमण से उबरने वाले मरीजों की संख्या 43,03,043 हो गई है और ठीक होने की दर 79.68 फीसदी पहुंच गई है। स्वास्थ्य मंत्रालय ने रविवार को बताया कि संक्रमण से ठीक हुए नए मरीजों में से 60 फीसदी पांच राज्यों- महाराष्ट्र, कर्नाटक, आंध्र प्रदेश, उत्तर प्रदेश और तमिलनाडु से हैं। वहीं 52 प्रतिशत नए मामले में भी इन्हीं पांच राज्यों से हैं। मंत्रालय ने बताया कि पिछले 24 घंटे में सबसे ज्यादा 23,000 मरीज महाराष्ट्र में ठीक हुए हैं, जबकि कर्नाटक और आंध्र प्रदेश में 10-10 हजार मरीज संक्रमण से उबरे हैं। उसने बताया कि लगातार दूसरे दिन 94,000 से ज्यादा मरीज ठीक हुए हैं। बीते 24 घंटे में 92,605 मामले सामने आए हैं। इसके बाद पुष्ट मामलों की संख्या 54,00,619 हो गए हैं। नए मामलों में महाराष्ट्र के 20,000 से ज्यादा (22.16 प्रतिशत) मरीज हैं। आंध्र प्रदेश और कर्नाटक में आठ-आठ से ज्यादा मामले रिपोर्ट हुए हैं। मंत्रालय ने बताया कि पिछले 24 घंटे में कोविड-19 के कारण 1,113 लोगों की मौत हुई है। इसके बाद मृतक संख्या 86,752 पहुंच गई है।